Enta la fin d'a suya vida Asimov publicó una serie de recopilacions de limericks (clase popular de poemas humoristicos de cinco linias), estando a mayoría a suya propia obra, prencipiando con Versos humoristicos lascivos (1975). Limericks: Too Gross (Versos: Masiau brutos), que o suyo titol amuestra o suyo amor a os chuegos de parolas, contiene 144 limericks d'Asimov y un numero igual d'o poeta John Ciardi. Tresoros d'a humor de Asimov ye a la vegada un libro de chanzas y un tractau sobre a suya teoría d'humor. Seguntes Asimov, l'elemento mas esencial d'a humor ye un cambio subito de punto de vista que de momento mueve o foco dende lo important a lo trivial, u dende lo sublime a lo ridiculo.